Niemiseltä kaksi hevosta Kymenlaakso-ajoon | urjalansanomat.fi
Niemiseltä kaksi hevosta Kymenlaakso-ajoon
Urjalalaiselta Markku Niemiseltä oli viisi valmennettavaa tavoittelemassa paikkaa ensi lauantaina juostavan Kymenlaakso-ajon finaaliin. Karsinnoista loppukisaan pääsivät Ari Moilasen ohjastama Callela Louis (15,9) ja Antti Teivaisen ajama Double Revenge (15,8).
Kymenlaakso-ajo ravataan Kouvolassa lauantaina 45 000 euron ykköspalkinnolla.
Porissa juostiin viime lauantaina lämminveristen St. Leger 2018. Markku Niemisen kolmesta valmennettavasta parhaiten menestyi kolmanneksi Antti Teivaisen ajamana ravannut Still Loving You (14,5). Niemisen itsensä kuskaama Callela Lisbeth (15,8) oli seitsemäs ja Esa Holopaisen ohjastama Lexus Dream viidestoista. Tallin hevoset tienasivat omistajilleen 18 300 euroa.
Porin Pronssidivisioonassa Niemisen tallin Por Nie Rock (14,4a) oli kolmas Ari Moilanen rattaillaan.
Urjalalaisen Ville Mäkelän valmentama Lecrosse (16,4a) ravasi perjantaina Porissa kakkoseksi Santtu Raitala ohjaksissaan. Sama kuski ajoi Kouvolassa Ville Mäkelän tallin Our White Starin (15,9a) viidenneksi.